《寄李惟肖》
宋代·陈襄

峨峨神岳吐灵襟，弱冠飞英翰墨林。
楚国未登和氏璧，晋人惟重孔家金。
文高千丈云霞彩，赋敌三都鼓吹音。
圣代已招岩穴士，传生他日定为霖。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。